SÚŤAŽ

Cieľom súťaže CENA ZA TRANSFER TECHNOLÓGIÍ NA SLOVENSKU je oceniť výstupy vedeckovýskumnej činnosti s prínosom pre prax a ich pôvodcov, motivovať vedeckovýskumných pracovníkov pre zapájanie sa do procesu ochrany duševného vlastníctva a jeho komercializácie a zvýšiť povedomie o transfere technológií. 
Súťaž je určená pre inovatívne výsledky vedeckovýskumnej činnosti ako aj počiny s prínosným vplyvom v oblasti transferu technológií a ich pôvodcov, pochádzajúcich výhradne z inštitúcií slovenských vysokých škôl, Slovenskej akadémie vied a rezortných výskumných ústavov na Slovensku. Do súťaže možno prihlásiť technológie a inovácie, ktorých vznik bol nahlásený vedeckovýskumným inštitúciám od 1. 7. 2021 
do 30. 6. 2022. 
Súťaž prebieha v troch kategóriách:
Inovácia – do tejto kategórie je možné nominovať technológie a inovácie, ktoré prešli alebo prechádzajú procesom ochrany duševného vlastníctva a jeho komercializácie. 
Inovátor/Inovátorka – v tejto kategórii je možné nominovať osoby – pôvodcov/pôvodkyne, pôvodcovské kolektívy – s príkladným prístupom k procesu transferu technológií.
Počin v oblasti transferu technológií – kategória je určená pre nominácie počinov s prínosným vplyvom v oblasti transferu technológií na Slovensku, alebo konkrétnych prípadov vykazujúcich známky systematického prístupu k transferu technológií.
Nominácie sa do súťaže nahlasujú prostredníctvom nižšie uvedeného formulára. Vyplnený formulár nominácie vrátane podpísaného súhlasu so spracúvaním osobných údajov nominovaných (scan) je potrebné odoslať e-mailom vyhlasovateľovi súťaže na sutaztt@cvtisr.sk, alebo odovzdať príslušnému pracovisku/centru transferu technológií. Nominácie do súťaže musia byť vyhlasovateľovi doručené najneskôr do 15. septembra 2022. Veľkosť e-mailu nesmie presiahnuť  5 MB.
Podrobné informácie o súťaži sú uvedené v štatúte zverejnenom na portáli www.nptt.sk, v sekcii Podujatia.
Upozornenie: Do súťaže je možné zaradiť len také nominácie, ktoré budú doručené s udeleným písomným súhlasom  so spracúvaním osobných údajov nominovaných, ktorý je neoddeliteľnou súčasťou formulára nominácie (Príloha č. 1). 

Súťaž CENA ZA TRANSFER TECHNOLÓGIÍ NA SLOVENSKU je organizovaná v rámci projektu Národná infraštruktúra pre podporu transferu technológií na Slovensku II – NITT SK II (Investícia do Vašej budúcnosti / Tento projekt je podporený z Európskeho fondu regionálneho rozvoja / www.opii.gov.sk). 
NOMINÁCIA
Nominácia do kategórie:
☐	Inovácia*
☐ 	Inovátor/Inovátorka
☐ 	Počin v oblasti transferu technológií*

*Dátum nahlásenia technológie/inovácie štatutárovi, resp. obdobie realizácie počinu:

Je k technológii/inovácii PODANÁ PRIHLÁŠKA priemyselného vlastníctva? (Dodržanie mlčanlivosti.)
☐	ÁNO
☐	NIE
Názov inštitúcie, ktorej sa nominácia týka:

Pôvodca resp. kolektív pôvodcov/zodpovedná osoba + pracovisko:

Názov:

Popis – výstižný a zrozumiteľný aj pre laika (Čo je to?):
	
Praktické využitie/prínos – detailnejšie, no cielené vysvetlenie (Príklady praktického použitia a zlepšení.):

Konkurenčná výhoda – „reklama“ (Prečo je to lepšie ako doterajšie podobné riešenia?):

Odkaz na webové sídlo či video k predmetu nominácie (ak existujú), obrázky, iné doplňujúce informácie:

Príloha č.1 
Informácia o spracúvaní osobných údajov pre účel nominácie do súťaže 
„CENA ZA TRANSFER TECHNOLÓGIÍ NA SLOVENSKU“
v súlade s nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej aj ako „GDPR“)
1.	Prevádzkovateľ: Centrum vedecko-technických informácií SR, Lamačská cesta 8A, 840 05  Bratislava, kontaktné údaje: tel. č. (sekretariát riaditeľa) 02/69 253 102, e- mail: sekretariat@cvtisr.sk
2.	Kontakt na zodpovednú osobu: gdpr@cvtisr.sk
3.	Účel spracúvania: organizovanie súťaže
4.	Právny základ: súhlas dotknutej osoby so spracovaním osobných údajov (čl. 6 ods. 1 písm. a) GDPR)
5.	Doba uchovávania osobných údajov: do skončenia súťaže a v prípade výhercu, do odovzdania výhry. Zároveň upozorňujeme, že dokumentáciu k súťaži budeme v rámci plnenia našich registratúrnych povinností uchovávať po dobu 5 rokov.
6.	Príjemcovia osobných údajov: výberová komisia, návštevníci webových stránok a sociálnych sietí prevádzkovaných CVTI SR, účastníci konferencie „COINTT“
7.	Poskytovanie osobných údajov na uvedené účely nie je zákonnou ani zmluvnou požiadavkou ani požiadavkou, ktorá je potrebná na uzavretie zmluvy. Súhlas je dobrovoľný a dotknutá osoba nie je povinná ho udeliť. 
8.	Prenos osobných údajov dotknutých osôb do tretej krajiny alebo medzinárodnej organizácie sa neuskutočňuje.
9.	Osobné údaje nebudú použité na automatizované individuálne rozhodovanie vrátane profilovania.
10.	Dotknutá osoba má právo svoj súhlas kedykoľvek odvolať. Odvolenie súhlasu nemá vplyv na zákonnosť spracúvania vychádzajúceho zo súhlasu pred jeho odvolaním. Súhlas možno odvolať písomne na adrese Centrum vedecko-technických informácií SR, Lamačská cesta 8A, 840 05  Bratislava alebo formou zaslania e-mailu na sutaztt@cvtisr.sk
11.	Dotknuté osoby majú nasledovné ďalšie práva: 
•	právo na prístup k osobným údajom podľa čl. 15 GDPR:
Dotknutá osoba má právo na poskytnutie potvrdenia o tom, že prevádzkovateľ spracúva osobné údaje, ktoré sa jej týkajú. Dotknutá osoba má právo získať prístup k jej osobným údajom a informácie v rozsahu podľa článku 15 GDPR.
•	právo na opravu osobných údajov podľa čl. 16 GDPR:
Dotknutá osoba má právo na opravu osobných údajov, ktoré sa jej týkajú, ak sú nesprávne alebo na ich doplnenie, ak sú neúplné. Prevádzkovateľ musí žiadosti o opravu príp. doplnenie osobných údajov vyhovieť bez zbytočného odkladu. 
•	právo na vymazanie (právo na „zabudnutie“) podľa čl. 17 GDPR:
Dotknutá osoba má právo dosiahnuť u prevádzkovateľa bez zbytočného odkladu vymazanie osobných údajov, ktoré sa jej týkajú, a to za podmienok stanovených v čl. 17 GDPR (čl. 17 písm. b) - ak odvolá svoj súhlas a ak neexistuje iný právny základ pre spracúvanie). Toto právo dotknutej osoby posúdi prevádzkovateľ z pohľadu všetkých relevantných okolností v súlade s čl. 17 GDPR.
•	právo na obmedzenie spracúvania osobných údajov podľa čl. 18 GDPR.
12.	Dotknuté osoby majú právo podať sťažnosť dozornému orgánu, t. j. Úradu na ochranu osobných údajov Slovenskej republiky, Hraničná 12, 820 07 Bratislava, tel.: +421 2 3231 3214, www.dataprotection.gov.sk.

Svojím podpisom udeľujem súhlas so spracovaním osobných údajov.*
Meno	Priezvisko	E-mail	Tel.	Podpis